I [[2006]] påbegyndte Grass en selvbiografisk trilogi med udgivelsen af ungdomserindringerne ''Når løget skrælles'' (da. [[2007]]). Heri afslørede Grass, at han som 15-årig under Anden Verdenskrig meldte sig frivilligt som soldat og som 17-årig blev indkaldt til elitetropperne [[Waffen-SS]]. Det vakte hård kritik fra flere sider, fordi der skulle gå mere end 60 år, før forfatteren, der igen og igen har kritiseret tyskerne for ikke at konfrontere deres fortid, fortalte åbent om sin egen fortid. I [[2008]] udkom romanen ''Mørkekammerhistorier'' (da. [[2009]]), hvor Grass beskriver sit liv set ud fra sine egne børns perspektiv. Tredje bind i trilogien er ''Grimms Wörter'', der udkom i [[2010]] og handler om filologerne og folkemindesamlerne [[Brødrene Grimm|Jacob og Wilhelm Grimm]]. Men også om Günter Grass selv, om hans kærlighed til det tyske sprog og om hans politiske engagement.
Kultur